
ДО 
ОБЩИНСКИ СЪВЕТ
БУРГАС

ДОКЛАДНА ЗАПИСКА


От ДИМИТЪР НИКОЛОВ, КМЕТ НА ОБЩИНА БУРГАС


Относно: Предоставяне на финансово подпомагане на дългогодишния треньор по вдигане на тежести и настоящ главен треньор и зам.-председател на КВТ „Черноморец“ - Бургас Д. Ковачев

УВАЖАЕМИ ОБЩИНСКИ СЪВЕТНИЦИ,
 
            Настоящата докладна записка е по повод отправена молба до Кмета на Община Бургас с предложение от Клуб по вдигане на тежести "Черноморец" Бургас
за предоставяне на финансова помощ на дългогодишния бургаски треньор по вдигане на тежести Д. Ковачев.
            Д. Ковачев е роден на 28 юли 1948 година в Бургас.
Той е с доказани заслуги за развитието на българския спорт. Дългогодишен старши треньор на националния отбор по вдигане на тежести за жени от 1994 до 2011 г. В този период под негово ръководство България има 30 европейски шампионки и 8 световни. Негови възпитанички са били световни рекордьорки в двубоя и в двете движения - изхвърляне и изтласкване, а на Олимпийски игри са завоювани две четвърти и едно пето място.
           Към настоящия момент Д. Ковачев е пенсионер, но продължава да работи активно като главен треньор и зам.-председател на КВТ „Черноморец“ Бургас. Неговите състезателки продължават да носят титли и медали от държавни първенства в направления деца, кадетки и девойки. 
           През годините Клубът по вдигане на тежести "Черноморец" Бургас е хегемон
в женските щанги, благодарение на всеотдайния труд под ръководството на Д. Ковачев.
           В бюджета на Община Бургас за 2021 г. са предвидени средства за подпомагане на заслужили треньори и спортни деятели, съгласно Приложение 13.4 „Субсидиране на други дейности в спорта“, т. 3, като на това основание предлагам на дългогодишния бургаски треньор по вдигане на тежести Д. Ковачев да бъде отпусната финансова помощ от 1 000 лв. 
Имайки предвид големия му принос за развитието на спорта в Община Бургас, както и неговото здравословно състояние и нуждата от финансови средства за лечение, правим предложение за отпускане на горепосочената финансова помощ на г-н Ковачев.  

Предвид гореизложеното и на основаниe чл. 21, ал. 1, т. 8 и ал. 2 от Закона за местното самоуправление и местната администрация, предлагам Общински съвет - Бургас да вземе следното:

РЕШЕНИЕ:

I.   Дава съгласие от Приложение 13.4 „Субсидиране на други дейности в спорта“, по т.3, да се отпусне финансово подпомагане на дългогодишния треньор по вдигане на тежести и настоящ главен треньор и зам.-председател на КВТ „Черноморец“ Бургас Д. Ковачев - финансиране в размер на 1 000 (хиляда) лева.  

   

Приложение:
Копия на епикризи, съгласно текста.

 
С уважение,

ДИМИТЪР НИКОЛОВ 
КМЕТ НА ОБЩИНА БУРГАС

